23/12/2015 | Administración LocalMunicipal
Ordes
Aprobación definitiva modificación ordenanzas fiscais.

O Pleno Corporativo, en sesión ordinaria celebrada o 27 de outubro de 2015, aprobou provisoriamente a modificación das ordenanzas fiscais seguintes: - Ordenanza fiscal n.º 1, reguladora do imposto sobre bens inmobles. - Ordenanza fiscal n.º 17, reguladora da taxa por recollida de lixo. - Ordenanza fiscal n.º 18, reguladora da taxa por prestación do servizo de auga potable. - Ordenanza fiscal n.º 19, reguladora da taxa de sumidoiros. - Ordenanza fiscal n.º 21, reguladora da taxa por concesión de licencias urbanísticas esixidas pola lexislación do solo e o ordenamento urbano. - Ordenanza fiscal n.º 22, reguladora da taxa por licenza de apertura de establecementos. De conformidade co disposto no artigo 17, apartados 1 e 2, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o dito acordo o dito acordo expúxose no taboleiro de anuncios do Concello, procedéndose á súa publicación no BOP nº 214, do 9 de novembro de 2015 así como no xornal “La Voz de Galicia” de data 12 de novembro de 2015. Rematado o período de exposición pública de 30 días ao que refírese o apartado 1 do mencionado artigo 17 sen terse presentado reclamación ningunha, e de conformidade co preceptuado no apartado 3 do citado artigo, enténdese definitivamente adoptado o acordo sen necesidade de novo acordo plenario. Consonte dispón o apartado 4 do artigo 17 indicado, procédese de seguido á publicación do texto íntegro das modificacións acordadas, que entrarán en vigor a o día 1 de xaneiro de 2016.1. Ordenanza fiscal n.º 1, reguladora do imposto sobre bens inmobles. Modifícase o artigo 11 (Tipo impositivo), quedando redactado como segue: “De conformidade e en aplicación do previsto no artigo 74 do Real decreto lexislativo 2/2004, do 5 de marzo, os tipos de gravame serán os seguintes: a) O tipo aplicable aos bens de natureza urbana fíxase no 0,56%. b) O tipo aplicable aos bens de natureza rústica fíxase no 0,56%. c) O tipo aplicable aos bens de características especiais fíxase no 1,30%.” 2. Ordenanza fiscal n.º 17, reguladora da taxa por recollida de lixo. Modifícanse as tarifas do apartado 2 do artigo 5, de xeito que quedaría coa seguinte redacción: “2. Aos tales efectos aplicaranse as seguintes tarifas: ¹ Enténdese por vivenda a destinada a domicilio de carácter familiar ² Enténdese por aloxamento aqueles locais de convivencia colectiva non familiar, entre os que se inclúen hoteis, pensións, residencias, e demais centros de natureza análoga. No suposto de que teñan restaurante e/ou cafetería tarifa será a suma de categoría de hotel/hostal e a metade da categoría de restaurante e/ou cafetería segundo a superficie. ³ No suposto de que a oficina ou establecemento estea situado na mesma vivenda, sen separación, aplicarase unicamente a tarifa precedente quedando englobada nela a do epígrafe 1.” 3. Ordenanza fiscal n.º 18, reguladora da taxa por prestación do servizo de auga potable. Modifícase o artigo 5º (cota tributaria) que quedaría coa seguinte redacción: “A cota tributaria será a que resulte de aplicación da seguinte tarifa: Epígrafe 1º.- Servizos de abastecemento. Doméstico: Mínimo: ata 10 m³/aboado mes: 0,3600 €/m³. Excesos: 0,4218 €/m³ Industrial e outros: Mínimo: ata 20 m³/aboado mes: 0,3892 €/m³. Excesos: 0,4371 €/m³ Epígrafe 2º.- Cotas de conservación de acometidas de abastecemento e contadores a) Cotas de conservación de acometidas de abastecemento: 0,2491 €/aboado mes. b) Cotas de conservación de contadores: 0,3121 €/aboado mes. Epígrafe 3º.- Xestión de cobros e impagos Cobro aos aboados morosos dos gastos ocasionados pola comunicación de recibos pendentes de pagamento: 4,06 €/unidade. Epígrafe 4º.- Desprecintado de contador Por cada desprecintado de contador: 17,90 €. Epígrafe 5º.- Conexión á rede de abastecemento e precintado dos racores de contadores non colocados polo persoal do servizo: 17,90 €/unidade. Epígrafe 6º.- Acometidas e contadores 1. Prezo de acometidas de 1 a 5 metros: 2. Incremento para lonxitudes superiores a 5 metros: 3. Instalación de contador (15 mm Ø) en arqueta no chan: 178,87 €. 4. Instalación e batería de contador (15 mmØ/20 mmØ): 77,16 €/99,22 €; 102,89 € no caso de seren necesarias soldaduras en chumbo.5. Contadores (sen colocación) As tarifas indicadas veranse incrementadas co I. V. E. correspondente, sendo revisadas anualmente consonte ao IPC de marzo a marzo.” Ordenanza fiscal n.º 19, reguladora da taxa de sumidoiros. Modifícase o artigo 5º (cota tributaria) que quedaría coa seguinte redacción: “1. A cota tributaria correspondente á concesión da licenza ou autorización de acometida á rede de sumidoiros esixirase por unha soa vez e consistirá na cantidade fixa de 102,05 €. 2. A unidade de acometida de auga residual formada por arqueta de saída, tubo de PVC Ø 160/5 atm., incluída escavación, recheo, demolición e reposición de firme no seu caso, así como a conexión a colector existente para unha lonxitude máxima de 5 m. e unha profundidade máxima de 2 m. Gabia en terra: 366,21 €. Gabia en asfalto: 407,79 € Gabia en beirarrúa: 467,26 €. 3. A cota tributaria a esixir pola prestación dos servizos de sumidoiros e depuración determinarase en función da cantidade de auga, medida en metros públicos, usada na finca. A tal efecto aplicarase a seguinte tarifa: a) Servizo de sumidoiros. Por cada metro cúbico facturado en abastecemento: 0,1131 €/m³ b) Servizo de depuración de augas residuais: - Aboados con servizo municipal de abastecemento · Doméstico: 0,1729 €/m³ · Industrial e outros: 0,1729 €/m³ - Aboados que non o sexan do servizo municipal de abastecemento · Doméstico: 2,2402 €/ab. mes · Industrial e outros: 7,2375 €/ab. mes c) Servizo de saneamento para aboados conectados á fosa séptica. - Aboados con servizo municipal de abastecemento · Doméstico: 0,1729 €/m³ · Industrial e outros: 0,1729 €/m³ - Aboados que non o sexan do servizo municipal de abastecemento · Doméstico: 2,2402 €/ab. mes · Industrial e outros: 7,2375 €/ab. mes 4. As tarifas indicadas veranse incrementadas co I. V. E. correspondente e serán revisadas anualmente consonte ao IPC de marzo a marzo. En ningún caso poderá tomarse un consumo de auga que sexa inferior ó mínimo facturable por abastecemento.” A cota resultante da consideración deste consumo terá o carácter de mínima esixible”. 5. Ordenanza fiscal n.º 21, reguladora da taxa por concesión de licencias urbanísticas esixidas pola lexislación do solo e o ordenamento urbano. Aprobáronse as seguintes modificacións: a) Modificar o título da ordenanza, o cal quedaría do xeito seguinte: “ Ordenanza fiscal nº 21, reguladora da taxa por concesión de licencias urbanísticas esixidas pola lexislación do solo e o ordenamento urbano e pola realización de actividades de control nos supostos nos que a esixencia de licenza estivese substituída pola presentación de declaración responsable ou comunicación previa”. b) Modifícase o artigo 1 engadindo ao final do texto: “ e pola realización de actividades de control nos supostos nos que a esixencia de licenza estivese substituída pola presentación de declaración responsable ou comunicación previa”. c) Modifícase o artigo 3, cuxo apartado 1 queda redactado do xeito seguinte: “Son suxeitos pasivos desta taxa, en concepto de contribuíntes, as persoas física e xurídicas así como as entidades a que se refire o artigo 35.4 da Lei Xeral Tributaria, que soliciten a licenza de obras, declaración responsable ou comunicación previa, ou se beneficien das mesmas.” d) Modificar o parágrafo 2º do artigo 7 no senso seguinte: “En todo caso, con carácter de mínimo, e sempre que por aplicación do disposto no parágrafo precedente non se acade, esixirase unha cota de 12,61 €”. e) Modifícase o artigo 8 que pasa a ter a redacción seguinte: “1. Os dereitos desta ordenanza son compatibles con calquera outro por aproveitamentos especiais ou por prestación de servizos distintos.2. Para as obras que leven consigo a obriga de colocar valos ou estadas, esixirase o pago dos dereitos correspondentes a estes conceptos, liquidándose simultaneamente a esta.3. A taxa esixirase en réxime de autoliquidación, con carácter de depósito previo, debendo satisfacerse previamente á presentación da oportuna solicitude de licenza ou de declaración responsable ou comunicación previa. No caso de expedientes a instancia de parte non se iniciará expediente algún sen que o solicitante achegue o xustificante de teren efectuado o ingreso.4. Se despois de formulada a solicitude de licenza ou presentada a comunicación previa se modificase ou ampliase o proxecto, deberá presentarse unha nova autoliquidación, achegando xustificante bancario do seu ingreso ao novo orzamento ou ao reformado.5. A administración municipal poderá, en todo caso, comprobar o custo real e efectivo unha vez rematadas as obras, practicando, de ser o caso, a liquidación definitiva que proceda e con dedución do depósito previo ingresado.6. Cando o interesado renuncie á licenza ou á comunicación previa solicitada devolveráselle o 80 por cento da cota satisfeita, sempre e cando as obras non fosen iniciadas e a dita renuncia a efectúe o interesado no prazo de tres meses desde a solicitude. No caso contrario non procederá a devolución de cota ningunha.” f) Elimínanse os artigos 9 a 12. g) O artigo 13 pasa a ser o 9, quedando coa seguinte redacción: “1. Para todo o relativo á cualificación das infraccións tributarias, así como a determinación das sancións que correspondan en cada caso, aplicarase o réxime regulado na Lei 58/2003, do 17 de decembro, Xeral Tributaria, e disposicións que a complementen e desenvolvan.2. As sancións que procedan por infraccións cometidas por incumprimento do disposto na presente ordenanza serán independentes das que puidesen arbitrarse por infraccións urbanísticas con arranxo ao disposto na vixente Lei 9/2002, do 30 de decembro, de ordenación urbanística e protección do medio rural de Galicia, así como do resto das disposicións que sexan de aplicación na materia.” 6. Ordenanza fiscal n.º 22, reguladora da taxa por licenza de apertura de establecementos. Aprobáronse as seguintes modificacións: a) Modificar o título da ordenanza, o cal quedaría do xeito seguinte: “Ordenanza fiscal nº 22 reguladora da taxa por licenza de apertura de establecementos e pola realización de actividades de control nos supostos nos que a esixencia de licenza estivese substituída pola presentación de declaración responsable ou comunicación previa”. b) Modifícase o artigo 1 que queda redactado: “ En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 e 20.4 i) do Real decreto lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, este Concello establece a taxa por licencia de apertura de establecementos e pola realización de actividades de control nos supostos nos que a esixencia de licenza estivese substituída pola presentación de declaración responsable ou comunicación previa, que se regula pola presente Ordenanza Fiscal segundo o previsto no artigo 57 do devandito Real decreto”. c) Modifícase o artigo 2, apartado 2, ao que engádese un novo subapartado d), coa seguinte redacción: “d) cambios de titularidade, cesión ou traspaso de negocio.” d) O artigo 6º (cota tributaria) quedaría coa seguinte redacción: “1.- A cota tributaria determinarase multiplicando a superficie do local, en metros cadrados, polas seguintes tarifas: - Con carácter xeral 3,29 €/m². - No caso de actividades agrogandeiras, dada a gran superficie necesaria para exercer a actividade, así como o seu escaso rendemento por m², a tarifa a aplicar será, en xeral, de 0,66 €/m², aplicándose unha tarifa de 0,17 €/m² no caso de que a dita explotación sexa prioritaria, debendo neste caso presentar certificación de figurar no rexistro público correspondente.2- Dada a maior complexidade e conseguintemente o maior custe de tramitación, incrementarase nun 50% a cota resultante no caso de actividades suxeitas ao procedemento de avaliación de incidencia ambiental ás que se refire a Lei 9/2013, do 19 de decembro, do emprendemento e da competitividade económica de Galicia.3- A cota tributaria esixirase por unidade de local. Para os efectos de determinar a superficie computable do local aplicaranse as regras do Anexo II do Real Decreto Lexislativo 1175/1990 de 28 de setembro polo que se aproban as tarifas e a instrución do Imposto de Actividades Económicas.4- Nos casos de variación ou ampliación de actividade a desenvolver no establecemento suxeito, da cota que resulte por aplicación dos apartados anteriores deste artigo, deducirase o devindicado por este concepto tributario con ocasión da primeira apertura e de ulteriores variacións ou ampliación da actividade, así como da ampliación do local. A cantidade a ingresar será a diferenza resultante, sen que en caso ningún esta poida ser negativa.5- Por cambio de titularidade a cota a satisfacer será de 55,00 €. 6 - Salvo o sinalado no parágrafo precedente, en caso ningún a cota será inferior a 122,00 € nin superior a 4.500,00 €. 7- No caso de desistimento formulado polo solicitante con anterioridade á concesión da licencia ou a comprobación municipal, as cotas a liquidar será o 25% das sinaladas no número anterior, sempre que a actividade municipal se tivera iniciado efectivamente.” e) O artigo 8º (Devengo), quedaría coa seguinte redacción: “1- A taxa devindícase e nace a obriga de contribuír, cando se inicie a actividade municipal que constitúe o feito impoñible. Para estes efectos, entenderase iniciada a dita actividade na data de presentación da oportuna solicitude de licenza, declaración responsable ou comunicación previa, se o suxeito pasivo formulase expresamente esta.2- Cando a apertura xa tivera lugar sen ter obtido a oportuna licencia ou presentado a oportuna comunicación previa ou declaración responsable, a taxa devindicarase cando se inicie efectivamente a actividade municipal conducente a determinar se o establecemento reúne ou non as condicións esixibles, con independencia da iniciación do expediente administrativo que poda instruírse para autorizar a apertura do establecemento ou decretar o seu peche, se non fora autorizable a dita apertura.3- A obriga de contribuír, unha vez nacida, non se verá afectada en modo algún pola denegación da licencia solicitada ou pola concesión desta condicionada á modificación das condicións do establecemento, ou a realización polo concello das oportunas comprobacións, nin pola renuncia ou desistimento do solicitante.” f) Modifícase o apartado 9, reflectíndose do seguinte xeito: “1- As persoas interesadas na apertura de establecemento presentarán previamente, no rexistro xeral, a oportuna solicitude, declaración responsable ou comunicación previa, con especificación da actividade ou actividades a desenvolver no local, acompañada da declaración de superficie do local.2- Se despois de formulada a solicitude de licenza de apertura, comunicación previa ou declaración responsable, se variase ou ampliase a actividade a desenvolver no establecemento, ou se alterasen as condicións proxectadas por tal establecemento, ou ben se ampliase o local inicialmente previsto, estas modificacións deberán de poñerse en coñecemento da administración municipal co mesmo detalle e alcance esixidos na declaración prevista no número anterior.” De conformidade co artigo 19.1 do Real decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, contra este acordo unicamente poderá interpoñerse recurso contencioso-administrativo, sen prexuízo de calquera outro que se estime oportuno. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. Ordes, 21 de decembro de 2015 O alcalde Asdo./ José Luis Martínez Sanjurjo